Џебен нож
**Нож** (множина: **ножеви**) — рачно орудие со изострени рабови. Некои типови на ножеви се користат како прибор, како прибор за јадење се поставуваат на трпеза, или како кујнски прибор (пример: нож за сечење леб, отворач). Многу видови се користат како алатка, на пример нож кој го користат војниците, џебен нож кој го користат туристите и ловечки нож кој го користат ловците. Ножевите исто така се употребуваат и за традиционални и верски цели, како ножот кирпан, а може да се користат и за војна и спортска намена. Некои типови на ножеви се користат дури и во земјоделството, односно во собирањето на храна (пример, срп, коса), а се комбинираат и жетварски ножеви.

Ножевите се алатки кои се користеле најмалку пред два и пол милиони години, како што е потврдено со олдуванските алатки. Првично се изработени од камен, коска и опсидијан, а со развојот на технологијата се произведувале од бронза, бакар, железо, челик, керамика и титан. Неколку култури имаат измислено нивни верзии на ножеви. Поради својата улога како прва алатка на човештвото, некои култури имаат додадено и духовно и религиозно значење на ножот.

Повеќето денешни модели на ножеви го следат стилот на фиксно сечило и на преклоп, а моделот и стилот на изработка варираат во зависност од произведувачот и земји на потекло.

Острица
-------

Острицата на ножот може да биде произведена од разни видови материјали. Јаглеродниот челик може да биде многу остар. Острицата останува остра по подолго време и лесно може да се наостри повторно, но со време може да се појават `рѓа и флеки. Не’рѓосувачкиот челик не е многу остар како јаглеродниот челик, но е отпорен на `рѓосување. Високојаглеродниот челик е комбинација на најдобрите квалитети од претходните два вида челик. Острицата од овој вид челик не ја менува бојата и останува остар подолго време. Ножевите од ламинат се произведуваат од повеќе видови метали. Сепак острицата е подложна на корозија.

Ножот како тема во уметноста и во популарната култура
-----------------------------------------------------

* „Чудотворниот нож" (српски: *Чудотворни нож*) — српска народна приказна.
* „Нож" — песна на македонскиот поет Јован Котески.
* „Човекот со нож во грбот" — краток расказ на македонскиот писател Ѓорѓи Крстевски од 2019 година.
* „Нож" (шпански: *Puñal*) — песна на шпанскиот поет Федерико Гарсија Лорка.
* „Кинџал" — песна на рускиот поет Александар Пушкин.
* „Ножето на професорот и возовите" — песна на полскиот поет Тадеуш Ружевич.
* „Ножето на професорот" (полски: *Nożyk profesora*) — поетска збирка на Тадеуш Ружевич од 2001 година.
* „Нож" (англиски: *Knife*) — песна од истоимениот музички албум на шкотската рок-група Ацтек камера (*Aztec Camera*) од 1984 година.
* „Мојот вреден ловечки нож" (англиски: *My Valuable Hunting Knife*) — песна на американската рок-група *Guided By Voices* од 1995 година.
* „Нож во мојата рака" (хрватски: *Nož u mojoj ruci*) — песна на хрватската рок-група Грч.
* „Извадете ги ножевите" (англиски: *Knives Out*) — песна на британската рок-група Рејдиохед (*Radiohead*).

Наводи
------

1. ↑  „No. 1 The knife- Forbes.com". 2005-08-31. Архивирано од изворникот 2012-07-31.
2. ↑  „Early Human Evolution: Early Human Culture". Архивирано од изворникот на 2007-05-12.
3. ↑  Kertzman, Joe (2007). *Art of the Knife*. Iola, WI: Krause Publications. стр. 3–6. ISBN 978-0-89689-470-9.
4. ↑  Вук Караџић, *Српске народне приповијетке*. Београд: Лагуна и Вукова задужбина, 2017, стр. 181-183.
5. ↑  Јован Котевски, *Пеплосија*. Мисла, Скопје, 1966, стр. 34.
6. ↑  Ѓорѓи Крстевски, *Другата страна*. Скопје: Бегемот, 2019, стр. 113-114.
7. ↑  Федерико Гарсија Лорка, *Неверна жена*. Скопје: Македонска книга, Култура, Мисла, Наша книга, 1982, стр. 24.
8. ↑  A. S. Puškin, *Lirika*. Rad, Beograd, 1979, стр. 67-68.
9. ↑  Tadeuš Ruževič, *Izabrane pesme*. Beograd: Treći trg / Čigoja štampa, 2013, стр. 209-213.
10. ↑  Tadeuš Ruževič, *Izabrane pesme*. Beograd: Treći trg / Čigoja štampa, 2013, стр. 4.
11. ↑  Discogs, Aztec Camera – Knife (посетена на 29.11.2021)
12. ↑  Discogs, Guided By Voices – Alien Lanes (пристапено на 20.3.2023)
13. ↑  Various – Rijeka-Paris-Texas (пристапено на 8.7.2023)
14. ↑  YouTube, Radiohead - Knives Out (посетена на 12.3.2021)

Поврзано
--------

* Прибор за јадење
* Виљушка
* Лажица

Надворешни врски
----------------

|  |  |
| --- | --- |
| Ризница | „Knife" на Ризницата ? |

* American Knife & Tool Institute
* Interactive knife steel database and comparison graph builder

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85072715
* GND: 4169502-1
* BNF: cb11941209k (податоци)
* NKC: ph115469

 |

 |